Don’t Wait Up

Don’t Wait Up on kolumbialaislaulajan Shakiran musiikkikappale. Se julkaistiin hänen tulevan kahdennentoista studioalbumin ensimmäisenä singlenä 16. heinäkuuta 2021. Se on Shakiran ensimmäinen täysin englanninkielinen kappale sitten vuonna 2016 julkaistun kappaleen "Try Everything". Kappaleen musiikkivideon ohjasi Warren Fu ja se julkaistiin singlen julkaisupäivänä. Video kuvattiin Espanjan Teneriffalla.

"Don’t Wait Up" oli kaupallinen menestys, sen päästyä singlelistan kärkeen Guatemalassa ja laulajan kotimaassa Kolumbiassa sekä viiden parhaan joukkoon Costa Ricassa, Hondurasissa ja Paraguayssa.

Lähteet

Vuoden 2021 kappaleet
Shakiran kappaleet